
1. ИНФОРМАЦИЯ ЗА ДРУЖЕСТВОТО

СОФАРМА ИМОТИ АДСИЦ е търговско дружество със специална инвестиционна цел (със статут по Закона за дружествата със специална инвестиционна цел), регистрирано в България със седалище и адрес на управление гр. София 1220, ул. “Илиенско шосе” №16. Съдебната регистрация на дружеството е с Решение №1/24.03.2006 г. на Софийски градски съд.

През 2007 г. дружеството е увеличило акционерния си капитал от 5 850 хил. лева на 11 700 хил. лева (Решение № 4/02.03.2007 г. на Софийски градски съд) чрез издаване на нови 5 850 хил. броя обикновени безналични акции, всяка с номинална стойност и емисионна стойност от 1 лв. 

През 2009 и 2010 г. няма настъпили промени в статута и регистрацията на дружеството.

1.1. Собственост и управление

СОФАРМА ИМОТИ АДСИЦ е публично дружество съгласно Закона за публично предлагане на ценни книжа и неговите акции се търгуват свободно на “Българска фондова борса – София” АД. Aкциите на дружеството са поименни, безналични и свободно прехвърляеми ценни книжа, които се предлагат публично. Прехвърлянето на поименните безналични акции, издадени от дружеството, имат действие от момента на вписване на сделката в регистъра на Централния депозитар, който издава документ, удостоверяващ правата върху тези акции.
Към 30.06.2010 г. разпределението на акционерния капитал на дружеството е както следва:
	
	30.06.2010 BGN '000
	
	31.12.2009 BGN '000

	Акционерен капитал ( BGN’000)
	11 700
	
	11 700

	Брой акции (номинал 1 лев)
	11 700 000
	
	11 700 000

	
	
	
	

	Акционери, притежаващи акции над 5% 
	Брой акции
	
	% от капитала

	
	
	
	

	Огнян Иванов Донев
	2 773 060
	
	23.70%

	Венцислав Симеонов Стоев
	2 751 485
	
	23.52%

	“Телекомплект” АД
	2 398 780
	
	20.50%

	“Донев Инвестмънтс Холдинг” АД
	2 329 510
	
	19.91%

	
	
	
	


СОФАРМА ИМОТИ АДСИЦ има едностепенна система на управление със Съвет на директорите от трима членове, както следва: 
	Бисера Лазарова
	Председател   

	Стефка Обрешкова
	Член    

	Борис Борисов
	Член    


Дружеството се представлява и управлява от изпълнителният директор Борис Борисов.
1.2. Предмет на дейност

Предметът на дейност на дружеството е инвестиране на паричните средства, набирани чрез издаване на ценни книжа, в недвижими имоти /секюритизация на недвижими имоти/ посредством покупка на право на собственост и други вещни права върху недвижими имоти, извършване на строежи и подобрения в тях, с цел предоставянето им за управление, отдаване под наем, лизинг, аренда и/или продажбата им.

За осъществяване на дейността си дружеството притежава Лиценз № 25-ДСИЦ/29.05.2006 г. издаден от Комисията за финансов надзор

1.3. Основни показатели на стопанската среда
Основните показатели на стопанската среда, които оказват влияние върху дейността на дружеството, за периода 2008 – 2010 г. са представени в таблицата по-долу:

	Показател
	
	2010
	
	2009
	
	2008

	БВП в млн. Лева
	
	14 050
	
	66 256
	
	66 728

	Реален растеж на БВП
	
	-3.60%
	
	-5.00%
	
	6.00%

	Инфлация в края на годината
	
	2.40%
	
	0.60%
	
	7.80%

	Среден валутен курс на щатския долар за годината
	
	1.47016
	
	1.40533
	
	1.33392

	Валутен курс на щатския долар в края на годината
	
	1.59386
	
	1.36409
	
	1.38731

	Основен лихвен процент в края на годината
	
	0.20%
	
	0.55%
	
	5.12%

	Безработица (в края на годината)
	
	9.50%
	
	9.10%
	
	6.30%


*  източник БНБ, НСИ
1.4. Коментар на ръководството за ефектите от финансовата криза и предприетите мерки за намаляване на влиянието й

Към 30.06.2010 г. в дейността на Софарма имоти АДСИЦ не се наблюдават съществени последици от всеобщата финансова криза. В досегашната си практика дружеството е възприело политика при сключване на договорите за отдаване под наем на недвижимите имоти срокът да не бъде по-кратък от 3 /три/ години. Софарма имоти АДСИЦ демонстрира ръст в основната си дейност през 2009 г. и 2010г. спрямо предходните години, въпреки негативното влияние на финансовата криза върху икономическата среда.

В тази връзка ръководството на дружеството счита, че влиянието на кризата няма да се отрази съществено върху обхвата и обема на дейността му и не се предвиждат действия по преструктуриране на дейността през 2010 г и 2011г., които да доведат до значителни промени в бизнеса и активите му.
Във връзка с тенденциите в текущата икономическа среда (кредитна криза и спад в икономиката) ръководството е планирало да предприеме мерки за оптимизиране на резултатите от дейността си през 2010 г. и 2011 г., които могат да бъдат обобщени в следното:

- съкращаване на непреките разходи;

- гарантиране и подобряване събираемостта на вземанията с оглед минимизиране риска от бъдещи ликвидни затруднения на дружеството; 

- нови ценови предложения, адекватно съобразени с променящата се икономическа обстановка.

Също така не се планира спиране на експлоатацията на инвестиционните имоти и прекратяване на съществуващи наемни договори преди изтичане на сроковете в подписаните договори, което би довело до условия за обезценка.

Дружеството не възнамерява през следващите 12 месеца от датата на издаване на финансовия отчет да променя статута и дейността си предвид текущата икономическа криза.

2.  ОСНОВНИ ПОЛОЖЕНИЯ ОТ СЧЕТОВОДНАТА ПОЛИТИКА НА ДРУЖЕСТВОТО

2.1. База за изготвяне на финансовия отчет 

Финансовият отчет на Софарма имоти АДСИЦ е изготвен в съответствие с  всички Международни стандарти за финансови отчети (МСФО), които се състоят от: стандарти за финансови отчети и от тълкувания на Комитета за разяснения на МСФО (КРМСФО), одобрени от Съвета по Международни счетоводни стандарти (СМСС),  и Международните счетоводни стандарти и тълкуванията на Постоянния комитет за разясняване (ПКР), одобрени от Комитета по Международни счетоводни стандарти (КМСС), които ефективно са в сила на 1 януари 2009 г., и които са приети от Комисията на Европейския съюз. 

За текущата финансова година дружеството е приело всички нови и/или ревизирани стандарти и тълкувания, издадени от Съвета по Международни счетоводни стандарти (СМСС) и респ. от Комитета за разяснения на МСФО, които са били уместни за неговата дейност. 
С възприемането на тези стандарти и/или тълкувания, в сила за годишни периоди започващи на 1 януари 2009 г., дружеството е: 

· въвело новия отчет за всеобхватния доход на мястото на отчета за доходите, и 
· е разширило вече установени оповестявания, без това да доведе до други промени; и
· променило счетоводната си политика по отношение на критeриите за класифициране на имоти, които се изграждат за бъдещо използване като инвестиционни имоти (Приложение 2.3).
Тези горепосочени промени са направени в резултат на следните ревизирани стандарти и тълкувания: 

· МСС 1 Представяне на финансовите отчети (в сила за годишни периоди от 01.01.2009 г.). Този стандарт въвежда отчет за всеобхватния доход, като поставя акцент на разделението на промените в собствения капитал в резултат на операции със собствениците (капиталови операции) от тези, които не са резултат от операции със собствениците. Общият всеобхватен доход може да бъде представен или в един отчет на всеобхватния доход (обхващайки отчета за доходите и всички ефекти в собствения капитал, които не са резултат от операции със собствениците), или в два отчета – отчет за доходите и отделен отчет за всеобхватния доход. Допълнително, наименованието на счетоводния баланс е променено на отчет за финансовото състояние, а форматът на отчета за промените в собствения капитал е променен в по-кондензиран вид. Ръководството на дружеството е избрало да прилага единен отчет за представяне на всеобхватния доход, доколкото то няма обекти (активи, пасиви и операции), които да са свързани с отчитането на други компоненти на всеобхватния доход;

· Подобрения в МСФО (май 2008 г.) – подобрения в МСС 1, 8, 10, 16, 19, 20, 23, 27 (с изключение на свързаните с промените в МСФО 3), 28 (с изключение на свързаните с промените в МСФО 3 и съответните промени в МСС 27), 29, 31 (с изключение на свързаните с промените в МСФО 3 и съответните промени в МСС 27),34, 36, 38, 39 и 41; МСС  7 във връзка с МСС 16; МСФО 7 и МСС 32 във връзка с МСС 28 и 31 (в сила за годишни периоди от 01.01.2009 г.). Тези подобрения внасят частични промени в съответните стандарти, основно с цел да премахнат съществуваща непоследователност в правилата и  изискванията на отделните стандарти, както и да се внесе по-прецизна терминология на понятията;

· Промени в МСС 40 Инвестиционни имоти (в сила за годишни периоди от 01.01.2009 г.) – Тези промени в стандарта налагат имоти, които се изграждат за бъдещо използване като инвестиционни имоти, да се класифицират като инвестиционни имоти в процес на строителство; 
· МСС 23 (променен) Разходи по заеми (в сила за годишни периоди от 01.01.2009 г.). Този стандарт, в променения си вариант, определя разходите за заеми, с които се финансира придобиването, строителството и производството на квалифицирани активи, да бъдат капитализирани като компонент от цената на придобиване (себестойността) на актива за срока на строителството.. Дружеството е приложило този стандарт преди датата на влизането му в сила – за годишния си финансов отчет за 2008 г. (Приложение 2.8); и
· МСФО 8 Оперативни сегменти (в сила за годишни периоди от 01.01.2009 г.). Този стандарт е заместил МСС 14. Стандартът изисква “управленски подход” при определянето на сегментите и представянето на сегментната информация в публичните финансови отчети, аналогично на установената вътрешно-управленска отчетност. Ръководството на дружеството е обмислило изискванията на новия стандарт. До 2008 г. включително, сегментната информация се е представяла във финансовия отчет по географски сегменти, базирана на местоположението на инвестиционните имоти, които са отдадени под наем, както и сегментно представяне според функционалното предназначение на отдадените под наем инвестиционни имоти. И на база приложението на “управленския подход” сегментното отчитане се запазва в аналогичните разрези.

Ръководството е направило проучване и е определило, че посочените по-долу промени в стандарти и тълкувания, или нови стандарти и тълкувания не биха оказали влияние върху счетоводната политика и върху отчитането на активите, пасивите и резултатите на дружеството доколкото то няма практика и/или статут за подобен тип обекти, сделки и операции, респ. задължение за докладване:
· МСС 32 (променен) Финансови инструменти: Представяне и МСС 1 (променен) Представяне на финансовите отчети – относно упражняемите финансови инструменти (с пут опция) и задължения възникнали при ликвидация (в сила за годишни периоди от 01.01.2009 г.). Промените в тези стандарти изискват упражняеми финансови инструменти (с пут опция), както и инструменти, които налагат на предприятие задължение да предостави на друга страна pro rata дял от нетните му активи само в случай на  ликвидация, да бъдат класифицирани като компоненти на собствения капитал, ако са налице определени условия;

· МСФО 2 (променен) Плащане на база акции (в сила за годишни периоди от 01.01.2009 г.) – относно условия за придобиване (на права) и отменяния (анулирания). Тези промени поясняват определенията за условията за придобиване (на права), въвеждат концепцията за условия за непридобиване (на права) като налагат изискването последните да бъдат отразени в справедливата стойност на датата на предоставянето (споразумяването). Също така са включени правила за счетоводното третиране на условията на непридобиване (на права) и отменянията (анулиранията);

· МСФО 7 (променен) Финансови инструменти: Оповестявания (в сила за годишни периоди от 01.01.2009 г.). Промените в стандарта изискват допълнителни оповестявания относно оценяването по справедлива стойност по нива на йерархия на оценките и за ликвидния риск, в частта на деривативните транзакции и активи, използвани за управление на ликвидността;

· КРМСФО 12 Договори по концесионни услуги (в сила за годишни периоди от 01.01.2008 г. - прието от ЕК за 2009/2010 г.). Това тълкувание се прилага за договори, при което дружество-оператор от частния сектор участва в изграждането, финансирането, оперирането и поддържането на инфраструктурата, предназначена за услуги от публичния сектор;

· КРМСФО 13 Програми за лоялност на клиентите (в сила за годишни периоди от 01.07.2008 г. – прието от ЕК за 2009 г.). Това тълкувание дава пояснение, че в случаите, когато продукти или услуги се продават заедно с някаква форма на стимул за лоялност от страна на клиента, то тези взаимоотношения са многокомпонентни, и вземането по получаваното от клиента възнаграждение се разпределя между отделните компоненти на база справедлива стойност;

· КРМСФО 14 МСС 19 – Лимит относно актив от дефинирани доходи, минимални изисквания за фондиране и тяхното взаимодействие (в сила за годишни периоди от 01.01.2008 г. – прието от ЕК за 2009 г.). Това тълкувание дава насоки относно оценяването на ограничението в МСС 19 за сумата на надвишението, което може да се признава като актив. То обяснява също и как актив или пасив по пенсия може да бъде повлиян от договорни или законови изисквания за минимално фондиране;

· КРМСФО 15 Споразумение за изграждане на недвижими имоти (в сила за годишни периоди от 01.01.2009 г. - прието от ЕК за 2010 г.). Това тълкувание дава пояснения кога и как приходите и разходите от продажба на недвижими имоти следва да бъдат признати, в случай че споразумението между купувач и строител е сключено преди изграждането на имота да е приключило, вкл. по различните случаи и схеми на приложението на МСС 11 и МСС 18;

· КРМСФО 16 Хеджиране на нетната инвестиция в чуждестранна дейност (в сила за годишни периоди от 01.10.2008 г. - прието от ЕК за от 01.07.2009 г.). Това тълкувание дава пояснения относно хеджирането на нетна инвестиция в чуждестранна дейност, като най-вече съдържа насоки за идентифициране на валутните рискове за квалифицирането на счетоводно отчитане на хеджирането на нетната инвестиция, както и как дружеството да определи сумата на печалбите и загубите, свързани с нетната инвестиция и с хеджиращия инструмент, за целите на признаването й при освобождаването от инвестицията.

Към датата на издаване за одобряване на този финансов отчет са издадени, но не са все още в сила за годишни периоди, започващи на 1 януари 2009 г.,  няколко стандарти, променени стандарти и тълкувания, които не са били приети за по-ранно приложение от дружеството. Едни от тях са приети за действащи за 2009 г., но за годишни периоди, започващи след 1 януари 2009 г., а други – за годишни периоди, започващи на и след 1 януари 2010 г. От тях ръководството е преценило, че следните биха имали евентуално потенциален ефект в бъдеще за промени в счетоводната политика и финансовите отчети на дружеството за следващи периоди:
 Приети за периоди, започващи поне на 1 януари 2010 г.   

· Подобрения в МСФО (м. април 2009 г.) – подобрения в МСС 1, 7, 17, 18, 36, 38 и 39, както и МСФО 2, 5, и 8, и КРМСФО 9 и 16 (основно в сила за годишни периоди от 01.01.2010 г. не приети от ЕК). Тези подобрения внасят частични промени в съответните стандарти, основно с цел да премахнат съществуваща непоследователност в правилата и  изискванията на отделните стандарти, както и да се внесе по-прецизна терминология на понятията; 

· МСС 24 (променен) Оповестявания за свързани лица (в сила за годишни периоди от 01.01.2011 г. – не е прието от ЕК). Промените са насочени към подобряване на определението за обхвата и типовете свързани лица, както и въвеждат по-специфично правило за частично изключение от пълно оповестяване по отношение на свързани лица-държавни органи от международно, национално и местно ниво и други  предприятия-тяхна собственост;

Допълнително, за посочените по-долу нови стандарти, променени стандарти и приети тълкувания, които са издадени, но все още не са в сила за годишни периоди започващи на 1 януари 2009 г.,  ръководството е преценило, че следните по-скоро не биха имали потенциален ефект за промени в счетоводната политика и финансовите отчети на дружеството, доколкото неговата дейност не е в посочваните стопански сектори, нито има такава практика или извършва подобни сделки и операции: 

А. Приети за периоди, започващи след 1 януари 2009 година

· МСФО 3 (променен) Бизнес комбинации и свързаните с него промени в МСС 27, МСС 28, МСС 31, МСС 21 и МСФО 7 (в сила за годишни периоди от 01.07.2009 г.). Промените в стандарт МСФО 3 са свързани с: разширяване на определението на “бизнес”, което вероятно би довело до разширяване на обхвата на придобиванията третирани като бизнес комбинации; оценяването на малцинственото (неконтролиращото) участие и представянето на сделките с него; третирането на разходите по придобиванията; оценяването на частта от цената на придобиването под  условие и ефектите от нейните последващи промени; оценяване на предишни дялове в придобиваното дружество при поетапното придобиване и третиране на ефектите. Основните промени в МСС 27 са свързани с новото третиране на операциите по промяна на дела на дружеството - майка в капитала на дъщерно дружество, без да има придобиване или загуба на контрол – такива операции се третират като капиталови сделки между собственици (акционери) в качеството им на собственици (акционери). Поради това последните не водят до отчитане на репутация или респ. на печалби или загуби.;

· МСС 39 (променен) Финансови инструменти: Признаване и оценяване (в сила за годишни периоди от 01.07.2009 г. - приет от ЕК за от 01.11.2009 г.) – относно хеджирани позиции отговарящи на  условията. Направената промяна пояснява, че е разрешено предприятие да даде предназначение на част от промените в справедливите стойности или на паричните потоци на даден финансов инструмент като хеджиран обект.;

· МСФО 9 Финансови инструменти (в сила за годишни периоди от 01.01.2013 г. – не е приет от ЕК) Новият стандарт замества части от МСС 39, като установява принципи, правила и критерии за класификация и оценка на финансовите активи, вкл. хибридните договори. Той въвежда изискване класификацията на финансовите активи да бъда правена на база бизнес модела на предприятието за тяхното управление и на характеристиките на договорените парични потоци на съответните активи, като се въвеждат две основни групи и респ. типа оценки – по амортизируема и по справедлива стойност;

· КРМСФО 9 (променен) Повторна оценка на внедрените деривативи и МСС 39 (променен) Финансови инструменти: Признаване и оценяване (в сила за годишни периоди от 30.06.2009 г. - приет от ЕК за 2009 г.). Направената промяна установява, че предприятие следва да прецени дали внедрен дериватив трябва да бъде отделен от основния договор, когато то рекласифицира един хибриден финансов актив извън категорията“отчитани по справедлива стойност през печалбата или загубата”. Тази преценка трябва да бъде направена на база обстоятелствата, които съществуват не по-късно от на датата, на която предприятието е станало за първи път страна по договора и датата на значителна промяна в договора, която засяга съществено паричните потоци по него. Ако деривативът не би могъл да бъде надеждно оценен, целият хибриден инструмент трябва да остане класифициран в категорията “отчитани по справедлива стойност през печалбата или загубата”; 

· КРМСФО 17 Разпределяне на непарични активи към собствениците (в сила за годишни периоди от 01.07.2009 г. - прието от ЕК за от 01.07.2009 г.). Това тълкувание дава пояснения относно признаването на задължение за дивидент и неговата оценка, особено когато е предвидено разпределението да става чрез непарични активи;

· КРМСФО 18 Трансфер на активи от клиенти (в сила за годишни периоди от 01.07.2009 г. - прието от ЕК за от 01.11.2009 г.). Това тълкувание дава пояснения за счетоводното третиране на получавани активи от предприятия в сектора на комунални услуги (ютилити) от техни клиенти или трети лица, които осигуряват достъп до и услуги свързани със снабдяване с газ, вода, ток и др.подобни. Тези активи са получавани във връзка с осигуряването на достъп или снабдяването с такъв тип услуги/стоки.

Б. Приети за периоди, започващи поне на 1 януари 2010 г.   

· МСФО 2 (променен) Плащане на база акции (в сила за годишни периоди от 01.01.2010 г. - не прието от ЕК). Промяната е свързана с уточняване на обхвата и  груповите операции базирани на акции, уреждани в парични средства;

· МСС 32 (променен) Финансови инструменти: Представяне (в сила за годишни периоди от 01.02.2010 г. – прието от ЕК за от 01.02.2010 г.) – относно класификация на емитирани права. Промяната е направена, за да внесе пояснение в третирането на права, опции и варанти за придобиване на фиксиран брой от инструментите на собствения капитал на предприятие за фиксирана сума в каквато и да е валута като инструменти на собствения капитал при условие, че те се предлагат pro rata на всички съществуващи собственици на същия клас недеривативни инструменти на собствения капитал; 

· КРМСФО 14 Предплащания по минимални изисквания за фондиране по МСС19 (в сила за годишни периоди от 01.01.2011 г. – не е прието от ЕК). Промяната е свързана с пояснения за определяне на съществуващата икономическа изгода като намаление в бъдещите вноски при двата случая, при наличие или не на изискване минимално фондиране за вноски, свързани с бъдеща трудова услуга (стаж); 

· КРМСФО 19 Погасяване на финансови пасиви с инструменти на собствения капитал (в сила за годишни периоди от 01.07.2010 г. – не  е прието от ЕК). Това тълкувание дава пояснения за счетоводното третиране на операции, свързани с изцяло или частично погасяване на финансови задължения към кредитори чрез издаване на инструменти на собствения капитал на предприятието-длъжник – оценка на инструментите на собствения капитал като насрещно възнаграждение и третиране на получените разлики между оценката им и тази на финансовия пасив, определени ограничения на приложение.

Финансовите отчети са изготвени на база историческата цена с изключение на инвестиционните имоти в експлоатация, които са оценени по справедлива стойност.

Дружеството води своите счетоводни регистри в български лев (BGN), който приема като негова отчетна валута за представяне. Данните във финансовия отчет и приложенията към него са представени в хиляди лева, освен ако нещо друго изрично не е указано.

Представянето на финансов отчет съгласно Международните стандарти за финансови отчети изисква ръководството да направи най-добри приблизителни оценки, начисления и разумно обосновани предположения, които оказват ефект върху отчетените стойности на активите и пасивите, на приходите и разходите, и на оповестяването на условни вземания и задължения към датата на отчета. Тези приблизителни оценки, начисления и предположения са основани на информацията, която е налична към датата на финансовия отчет, поради което бъдещите фактически резултати биха могли да бъдат различни от тях (като в условия на финансова криза несигурностите са по-значителни). 

Обектите, които предполагат по-висока степен на субективна преценка или сложност на, или където предположенията и  приблизителните счетоводни оценки са съществени за финансовия отчет, са оповестени в Приложение № 2.19.  
2.2. Сравнителни данни

Дружеството представя сравнителна информация в този финансов отчет за една предходна година.

Когато е необходимо, сравнителните данни се рекласифицират (и/или преизчисляват), за да се постигне съпоставимост спрямо промени в представянето в текущата година.
2.3. Промяна в счетоводната политика 

Ръководството на дружеството е приело промените в МСС 40 Инвестиционни имоти, в сила от 1 януари 2009 г., а именно – имоти в процес на строителство, които са с предназначение за бъдещо използване като инвестиционни имоти, да се класифицират като такива още в процеса на тяхното изграждане. Преди тази промяна дружеството е отчитало имотите в процес на строителство в съответствие с МСС 16  Имоти, машини и съоръжения. 

Прилагането на променения МСС 40 е довело единствено до различно представяне на имотите в процес на строителство в отчета за финансовото състояние, без това да е наложило преизчисляване на техните балансови стойности. Ръководството на дружеството е преценило, че определянето на справедливата стойност на инвестиционни имоти в процес на строителство не е достатъчно надеждно, особено в състоянието на пазара на имоти в страната на настоящия етап, поради което то е избрало да оценява инвестиционните имоти в процес на строителство по себестойност.

2.4. Функционална валута и признаване на курсови разлики
Функционалната и отчетна валута на дружеството е българският лев. От 01.07.1997 г. левът е фиксиран в съответствие със Закона за БНБ към германската марка в съотношение BGN 1:DEM 1, а с въвеждането на еврото като официална валута на Европейския съюз - с еврото в съотношение BGN 1.95583:EUR 1. 

При първоначално признаване, сделка в чуждестранна валута се записва във функционалната валута, като към сумата в чуждестранна валута се прилага обменният курс към момента на сделката или операцията. Паричните средства, вземанията и задълженията, като монетарни отчетни обекти, деноминирани в чуждестранна валута се отчитат във функционалната валута като се прилага обменният курс, публикуван от БНБ за последния работен ден на съответния месец. Към 31 декември те се оценяват в български лева като се използва заключителният обменен курс на БНБ.

Немонетарните отчетни обекти в отчета за финансово състояние, първоначално деноминирани в чуждестранна валута, се отчитат във функционалната валута като се прилага историческият обменен курс към датата на операцията и последващо не се преоценяват по заключителен курс.

Ефектите от курсовите разлики, свързани с уреждането на сделки в чуждестранна валута, или отчитането на търговски сделки в чуждестранна валута по курсове, които са различни, от тези, по които първоначално са били признати, се включват в отчета за всеобхватния доход в момента на възникването им, като се третират като “финансови приходи и/или разходи”.
2.5. Приходи 

Приходите в дружеството се признават на база принципа за начисляване и до степента, до която стопанските изгоди се придобиват от дружеството и доколкото приходите могат надеждно да се измерят.

При предоставянето на услуги, приходите се признават, отчитайки етапа на завършеност на сделката към датата на отчета за финансово състояние, ако този етап може да бъде надеждно измерен, както и разходите, извършени по сделката и разходите за приключването й, вкл. като се вземат под внимание всички допълнителни условия по приемането на услугата от страна на клиента.
Приходите се оценяват на база справедливата цена на продадените услуги, нетно от косвени данъци (акциз и данък добавена стойност). 

Приходите от наем се признават на линеен принцип за периода, за който ефективно се отнасят получените и/или подлежащите за получаване суми на наемната плата (т.2.6).

Финансовите приходи се включват в отчета за всеобхватния доход, когато възникнат, и се състоят от: лихвени приходи по депозити с инвестиционна цел и други банкови сметки, положителни курсови разлики от валутни операции и положителни ефекти (доходи) по преоценка на получени заеми. 

Печалбите или загубите, възникващи от промяната в справедливата стойност на инвестиционните имоти се представят на отделен ред в отчета за всеобхватния доход – за периода, през който възникват.
2.6. Разходи
Разходите в дружеството се признават в момента на тяхното възникване и на база принципите на начисляване и съпоставимост, но само доколкото последното не води до признаването на отчетни обекти за активи или пасиви, които не отговарят на критериите на МСФО и рамката към тях.

Разходите за бъдещи периоди се отлагат за признаване като текущ разход за периода, през който договорите, за които се отнасят, се изпълняват.

Финансовите разходи се включват в отчета за всеобхватния доход, когато възникнат, като се състоят от: лихвени разходи, свързани с получени заеми, както и такси и други преки  разходи по кредити и банкови гаранции, и курсови разлики от валутни заеми.

2.7. Оперативен лизинг
Лизинг, при който наемодателят продължава да притежава съществената част от всички рискове и стопански изгоди от собствеността върху дадения актив се класифицира като оперативен лизинг. 

Приход от наеми от оперативен лизинг на инвестиционни имоти се признава на базата на линейния метод в продължение на срока на съответния лизинг. 

Първоначално направените преки разходи във връзка с договарянето и уреждането на оперативния лизинг, се добавят към балансовата стойност на отдадените активи и се признават на базата на линейния метод в продължение на срока на лизинга. 

Плащанията във връзка с оперативния лизинг се признават като разходи в отчета за всеобхватния доход на база линеен метод за периода на лизинга.

2.8. Инвестиционни имоти

Съставът на инвестиционните имоти на дружеството включват:

· имоти под строителство, в процес на изграждане за бъдещо използване като инвестиционни имоти, и
· имоти (сгради или части от сгради, с прилежащи права на строеж или идеални части от земя), чието предназначение е да се държат дългосрочно с цел предоставянето им под наем, лизинг или аренда, и/или за постигане на нарастване на стойността им, като получава от тях - изключително приходи от наем. 

Инвестиционните имоти са представени във финансовия отчет по справедлива стойност (Приложение 2.19). В стойността на имотите са включени и всички трайно прикрепени друг тип дълготрайни активи, без които съответният имот не би могъл да осъществява предназначението си.
Имотите под строителство са представени във финансовия отчет по историческа цена на придобиване (себестойност), намалена със загубите от обезценка. 

Инвестиционните имоти не се амортизират.

Първоначално оценяване

При първоначалното си придобиване имотите се оценяват по цена на придобиване (себестойност), която включва покупната цена и всички преки разходи, необходими за привеждане на имота като актив в работно състояние. Преките разходи са: разходи за подготовка на обекта, разходи за първоначална покупка и/или изграждане, разходи за хонорари на лица, свързани с проекта по изграждането на имота, невъзстановяеми такси и данъци и др. 

Покупната цена на всеки имот предварително, преди сделката, се подкрепя от оценка на независим лицензиран оценител. 

Като компонент от цената на придобиване (себестойността) на имотите в процес на изграждане за срока на строителството се капитализират и разходите по заемите и/или други привлечени средства, с които се финансира придобиването и/или строителството на тези имоти (Приложение 10).

Последващо оценяване

След първоначално признаване  инвестиционните имоти (с изключение на имотите под строителство) се оценяват и отчитат  по справедлива стойност. Справедливата стойност  се определя
 към датата на всеки отчет, на база цените на активен пазар на имотите, с корекции за отразяване на всякакви специфични особености в естеството, местонахождението и състоянието на имота, и респ. на пазара.  При отсъствието на текущи цени на активен пазар дружеството използва алтернативни оценъчни методи на основата на скорошни цени на други подобни имоти на по-малко активни пазари или прогнози на дисконтирани парични потоци на очаквани доходи от имотите. Оценките на справедливата стойност на имотите всяка година се правят със съдействието на независим оценител.

Справедливата стойност на инвестиционните имоти отразява, наред с други фактори и пазарни ценови равнища,  обичайните равнища на доходите от наеми на настоящи лизингови договори и предположенията относно доходите от наеми на бъдещи лизингови договори, в светлината на настоящите пазарни условия. Справедливата стойност на имотите също така отразява на съпоставима база, и  всички изходящи парични потоци, които могат да се очакват по отношение на съответния имот. Някои от тези изходящи парични потоци може вече да са отразени в пасива на отчета за финансовото състояние  (задължения по имоти на финансов лизинг), а други (условни наеми) – може да се признаят на по-късна дата.

 
Ефектите от преоценката до справедлива стойност се третират и представят в състава на основните приходи от дейността.   
За инвестиционните имоти в процес на строителство ръководството на дружеството е преценило, че тяхната справедливата стойност не е достатъчно надеждно определима. Същевременно то очаква справедливата стойност на тези имоти да може да бъде надеждно определима когато строителството приключи. Поради това дружеството е избрало да оценява инвестиционните имоти в процес на строителство по себестойност, или докато неговата справедлива стойност стане надеждно определима, или строителството бъде завършено (по-ранната дата).

Последващи разходи

Разходите за ремонти и поддръжка се признават за текущи в периода, през който са направени. Извършени последващи разходи, свързани с инвестиционните имоти, които имат характер на подмяна на определени възлови части/компоненти , или на преустройство и реконструкция, се капитализират към балансовата стойност на съответния актив. Същевременно, неамортизираната част на заменените компоненти се изписва от балансовата стойност на активите и се признава в текущите разходи за периода на преустройството. 
Обезценка на активи

Балансовата стойност на имотите под строителство подлежат на преглед за обезценка, когато са налице събития или промени в обстоятелствата, които показват, че те биха могли да се отличават трайно от възстановимата им стойност. Ако са налице такива индикатори, че приблизително определената възстановима стойност е по-ниска от тяхната балансова стойност, то последната се изписва до възстановимата стойност на активите. Възстановимата стойност на имотите в строителство  е по-високата от двете: справедлива стойност без разходи за продажба или стойност при употреба. За определянето на стойността при употреба на активите бъдещите парични потоци се дисконтират до тяхната настояща стойност като се прилага дисконтова норма преди данъци, която отразява текущите пазарни условия и оценки на времевата стойност на парите и рисковете, специфични за съответния актив. Загубите от обезценка се отчитат в  отчета за всеобхватния доход (печалбата или загубата за годината).

2.9. Търговски и други вземания 

Търговските вземания се представят и отчитат по справедлива стойност на база стойността на оригинално издадената фактура (себестойност), намалена с размера на обезценката за несъбираеми суми. 
Приблизителната оценка за загуби от съмнителни и несъбираеми вземания се прави, когато за събираемостта на цялата сума или на част от нея съществува висока несигурност. Несъбираемите вземания се изписват, когато се установят правните основания за това. Изписването става за сметка на формирания коректив  (Приложение № 2.18). Обезценката на вземанията се начислява чрез съответна кореспондентна корективна сметка към “други разходи за дейността” на лицевата страна на отчета за всеобхватния доход. 

2.10. Пари и парични еквиваленти

Паричните средства и еквиваленти включват касовите наличности, разплащателните сметки и краткосрочните депозити в банки, чиито оригинален матуритет е до 3 месеца.

За целите на изготвянето на отчета за паричните потоци:

( паричните постъпления от клиенти и паричните плащания към доставчици са представени брутно, с включен ДДС (20%);

( лихвите по предоставени свободни парични средства под формата на краткосрочни депозити с инвестиционна цел се третират като инвестиционна дейност. 

( краткосрочно блокираните парични средства са третирани като парични средства и еквиваленти.

( платеният ДДС при доставка на инвестиционни имоти се посочва на ред “плащания към доставчици” към паричните потоци от оперативна дейност, доколкото той участва и се възстановява заедно и в оперативните потоци на дружеството за съответния период (месец).

2.11. Задължения към доставчици и други задължения

Задълженията към доставчици и другите текущи задължения се отчитат по стойността на оригиналните фактури (себестойност), която се приема за справедливата стойност на сделката, която ще бъде изплатена в бъдеще срещу получените стоки и услуги. 
2.12. Лихвоносни заеми и други привлечени финансови ресурси

Всички заеми и други привлечени финансови ресурси първоначално се признават и оценяват по себестойност (номинална сума), която се приема за справедлива стойност на полученото по сделката, нетно от преките разходи, свързани с тези заеми и привлечени ресурси. След първоначалното признаване, лихвоносните заеми и други привлечени ресурси, последващо се оценяват по амортизируема стойност, определена чрез прилагане на метода на ефективната лихва. Амортизируемата стойност е изчислена като са взети предвид всички видове такси, комисионни и други разходи, вкл. дисконт или премия, асоциирани с тези заеми. Печалбите и загубите се признават в отчета за всеобхватния доход като финансови приходи или разходи (лихва) през периода на амортизация или когато задълженията се отпишат или редуцират (Приложение № 2.18.)

Лихвоносните заеми и други привлечени финансови ресурси се класифицират като текущи, освен ако и за частта от тях, за която дружеството има безусловно право да уреди задължението си в срок над 12 месеца от датата на отчета за финансово състояние.  

2.13. Пенсионни и други задължения към персонала по социалното и трудово законодателство 

Съгласно българското законодателство дружеството е задължено да плаща вноски във фондовете за социално и здравно осигуряване. Трудовите отношения с работниците и служителите на дружеството, в качеството на работодател, се основават на разпоредбите на Кодекса на труда.

Основно задължение на работодателя е да извършва задължително осигуряване на наетия персонал за фонд “Пенсии”, допълнително задължително пенсионно осигуряване (ДЗПО) в Универсален пенсионен фонд (за лицата, родени след 31.12.1959 г.), фонд “Общо заболяване и майчинство” (ОЗМ), фонд “Безработица”, фонд “Трудова злополука и професионална болест” (ТЗПБ), фонд “Гарантиране вземания на работниците и служителите” (ГВРС) и здравно осигуряване. 

Размерите на задължителните социалноосигурителни вноски и начинът на разпределянето им между работодателя и служителя са определени в Кодекса за социално осигуряване (КСО). Допълнително, със Закона за бюджета на ДОО за съответната година се утвърждават размерите на минимален и максимален месечен осигурителен доход, на вноската за фонд ГВРС и диференцираните размери на вноската за ТЗПБ. Размерът на задължителната здравноосигурителна вноска се определя със Закона за бюджета на НЗОК за съответната година, а начинът на разпределянето й между работодателя и служителя е дефиниран в Закона за здравното осигуряване (ЗЗО). Общият размер на вноската за фонд “Пенсии”, ДЗПО в УПФ/ППФ, фонд “ОЗМ”, фонд “Безработица” и здравно осигуряване за 2008 г. - 2010 г. за работещите при условията на трета категория труд, каквито са заетите в дружеството, е както следва:

· за 2008 г.: 32.5% (от които 19.5% за сметка на работодателя);
· за 2009 г.:  30.5% (от които 17.5% за сметка на работодателя);
· за 2010 г.: 28.5% (от които 16.4% за сметка на работодателя).

В допълнение, работодателят внася изцяло за своя сметка осигурителна вноска за фонд “Гарантирани вземания на работниците и служителите”, в размер на 0.1% (за 2009 г. и 2010 г.), както и осигурителна вноска за фонд “Трудова злополука и професионална болест”, която е диференцирана за различните предприятия – от 0.4% до 1.1% в зависимост от икономическата дейност на предприятието (съгласно Приложение към ЗБДОО за съответната година). За дружеството тази вноска е 0.4%.

Задълженията за възнаграждения към персонала включват и сумите по неползван платен годишен отпуск. Те се отчитат в недисконтиран размер към текущите разходи за периода, през който е положен трудът/добито е правото, заедно със съпътстващите ги суми за социално осигуряване.   

2.14. Акционерен капитал и резерви

СОФАРМА ИМОТИ АДСИЦ е създадено като акционерно дружество със специална инвестиционна цел, учредено е по реда на Търговския закон и Закона за дружествата със специална инвестиционна цел (ЗДСИЦ). Предметът му на дейност е ограничен само до секюритизация на недвижими имоти в Република България. Основният капитал на дружествата със специална инвестиционна цел не може да бъде по-малък от 
500 хил. лв. и се набира само от парични вноски, което е изпълнено от 
СОФАРМА ИМОТИ АДСИЦ. Акционерите отговарят за задълженията на дружеството до размера на своето акционерно участие в капитала и могат да претендират връщане на това участие само в производство по ликвидация или несъстоятелност. Акционерният капитал е оценен  по номиналната стойност на издадените акции.  
Сделките, с които при спазване на специалните изисквания на ЗДСИЦ дружеството инвестира в недвижими имоти, са нормативно защитени от предявяването на искове за нищожност или за относителна недействителност по отношение на кредиторите на продавачите на имотите, в случаите, когато за някой за тях се открие производство за несъстоятелност.  

Съгласно изискванията на Търговския закон дружеството формира резерв - “фонд Резервен” за сметка на  средствата, получени над номиналната стойност на акциите при издаването им (премиен резерв). 

Поради статута на дружеството, като акционерно дружество със специална инвестиционна цел, то няма законово задължение за разпределяне на 10% от печалбата за годината за фонд Резервен, както останалите акционерни дружества, и не прави такова разпределение.

Средствата от фонда могат да се използват само за покриване на годишната загуба и на загуби от предходни години. Дружеството отчита основния си капитал по номинална стойност на регистрираните в съда акции.

2.15. Доходи на акция  

Основните доходи на акция се изчисляват като се раздели нетната печалба или загуба за периода, коригирана допълнително по реда на Закона за дружествата със специална инвестиционна цел (чл.10), за да се определи сумата от нея, която подлежи на разпределение между акционерите, притежатели на обикновени акции, на средно-претегления брой на държаните обикновени акции за периода. 

Средно-претегленият брой акции представлява броят на държаните обикновени акции в началото на периода, коригиран с броя на обратно изкупените обикновени акции и на новоиздадените такива през периода, умножен по средно-времевия фактор. Този фактор изразява броя на дните, през които конкретните акции са били държани, спрямо общия брой на дните през периода.

Доходи на акции с намалена стойност не се изчисляват, тъй като няма издадени потенциални акции с намалена стойност.  

Доходи на акции се изчислява чрез два показатели: “доход на една акция (преди задължителен дивидент)” и “доход на една акция (след задължителен дивидент)” (Приложение 16).   

 2.16. Разпределение за дивиденти


Статутът на дружеството като акционерно дружество със специална инвестиционна цел определя специфичната политика на разпределение на дивидентите на акционерите:

· Дружеството е задължено по закон да разпредели като дивидент не по-малко от 90% от реализираната печалба за съответната финансова година след нейното преизчисление по реда на чл. 10 от Закона за дружествата със специална инвестиционна цел.

· Разпределението на останалите 10% се определя с решение на Общото събрание на акционерите по общия ред на Търговския закон, в т.ч. за изплащане на дивидент.

Поради тази специфика задължителният по закон дивидент в размер на не по-малко от 90% от реализираната печалба се признава като задължение в текущата година и намаление на текущата печалба за годината. 

2.17. Сегментно отчитане 

Дружеството идентифицира своите отчетни сегменти и оповестява информация по сегменти в съответствие с организационната и отчетна структура, използвана от ръководството. Оперативните сегменти са компоненти на бизнеса, които се оценяват редовно от членовете на ръководството, вземащи оперативните решения - като се използва финансова и оперативна информация, изготвена конкретно за сегмента, за целите на текущото наблюдение и оценяване на резултатите от дейността (изпълнението) и разпределението на ресурсите на дружеството. Финансовата сегментна информация в публичните му отчети се оповестява на същата основа, каквато се използва за вътрешни цели, което да позволява на инвеститорите да видят дружеството през очите на ръководството.

Оперативните сегменти на дружеството текущо се наблюдават и направляват поотделно, като всеки оперативен сегмент представлява отделна бизнес област, която обслужва различни пазари и тип клиенти, и респ. е носител на различни бизнес ползи и рискове – според типа на инвестиционните имоти. Оперативните сегменти на Софарма имоти АДСИЦ включват две бизнес области в зависимост от функционално-целевото предназначение на инвестиционните имоти – имоти, ползвани за търговски обекти (главно аптеки и медицински центрове) и имоти за офисни помещения (административни и банкови офиси). Инвестиционните имоти в процес на строителство са разпределени на база експертно мнение и проектосметна документация в съответствие с бъдещото им предназначение.

Информация по оперативни сегменти

Софарма имоти АДСИЦ използва като измерител на резултатите на оперативните сегменти ЕВІТ - представляваща печалбата преди позициите на финансовите приходи и  разходи и на задължителния дивидент. Определението на дружеството за този показател може да се различава от това на други дружества. Ръководството му използва редовно този измерител при оценяването на резултатите в оперативните сегменти и за разпределянето на ресурси между оперативните сегменти. Сегментните активи, пасиви, респ. приходи, разходи и резултати включват тези, които са и могат да бъдат директно относими към съответния сегмент, както и такива, които могат да бъдат разпределени на разумна база. Обичайно това са: приходите от наеми, печалбите и загубите от преоценки до справедлива стойност, разходите за поддръжка на имотите, активите включват самите инвестиционни имоти и вземания за наеми при ползването им, а пасивите – задълженията по получени кредити за изграждане на инвестиционни имоти и към доставчици за услуги по поддръжката и експлоатацията на имотите.   Капиталовите разходи (инвестиции) по бизнес сегменти са отграничимите разходи, извършени през периода за придобиването или по изграждането на секторни активи (основно инвестиционни имоти), които се очаква да бъдат изполвани/държани през повече от един период.

Дружеството управлява задълженията по привлечени финансови средства на ниво предприятие и те не се разпределят на сегментно ниво, освен ако не са пряко обвързани с финансирането на дейности на определен сегмент, както и задълженията за  дивиденти и по данъци. 

В дружеството няма практика да се извършват междусегментни продажби и трансфери. Прехвърлянето на активи в рамките на или между сегментите не се разглеждат като междусегментни продажби и се отчитат без да се признават печалби или загуби. Резултатите от дейности, които се считат за случайни спрямо основните типове операции (дейности) на дружеството, както и неразпределяемите разходи, пасиви и активи, се отчитат отделно към позицията „общи на ниво предприятие”. Тези суми по принцип включват лихвените приходи и разходи (освен ако не са пряко свързани с определен сегмент) разходите и разчетите, свързани с общото управление и администриране на дружеството, данъците и дивидентите. Прилаганата счетоводна политика за отчитането по сегментие се основава на тази, използвана от дружеството за изготвяне на публичните си отчети по закон. 

2.18. Финансови инструменти

2.18.1. Финансови активи

Дружеството класифицира своите финансови активи в  категорията “кредити и вземания”. Класификацията е в зависимост от същността и целите (предназначението)  на финансовите активи към датата на тяхното придобиване. Ръководството определя класификацията на финансовите активи на дружеството към датата на първоначалното им признаване в отчета за финансово състояние.

Обичайно дружеството признава в отчета за финансово състояние финансовите активи на “датата на търгуване” - датата, на която то е поело ангажимент да закупи съответните финансови активи. Всички финансови активи се оценяват по тяхната справедлива стойност плюс преките разходи по транзакцията.

Финансовите активи се отписват от отчета за финансово състояние на дружеството, когато правата за получаване на парични средства от тези активи са изтекли, или са прехвърлени и дружеството е прехвърлило съществената част от рисковете и ползите от собствеността върху актива на друго дружество (лице). Ако дружеството продължава да държи съществената част от рисковете и ползите асоциирани  със собствеността на даден трансфериран финансов актив, то продължава да признава актива в отчета за финансово състояние си, но признава също и обезпечено задължение (заем) за получените средства.

Кредити и вземания

Кредити и вземания са недеривативни финансови активи с фиксирани или установими плащания, които не се котират на активен пазар. Те се оценяват в отчета за финансово състояние по тяхната амортизируема стойност при използването на метода на ефективната лихва, намалена с направена обезценка. Тези активи се включват в групата на текущите активи, когато матуритетът им е в рамките на 12 месеца или в обичаен оперативен цикъл на дружеството, а останалите – като нетекущи.

Тази група финансови активи включва: търговски вземания, други вземания от контрагенти и трети лица, парични средства и парични еквиваленти от отчета за финансово състояние (Приложения 2.9, 2.10). Лихвеният доход по “кредитите и вземанията” се признава на база ефективна лихва, освен при краткосрочните вземания под 3 месеца, където признаването на такава лихва е неоснователно като несъществено и в рамките на обичайните кредитни условия. Той се представя в отчета за всеобхватния доход, към „финансови приходи”.

На датата на всеки отчет за финансовото състояние дружеството оценява дали са настъпили събития и обстоятелства, които показват наличието на обективни доказателства, налагащи обезценка на кредитите и вземанията (Приложение 2.9).

2.18.2. Финансови пасиви

Финансовите пасиви включват заеми (кредити), задължения към доставчици и други контрагенти. Първоначално те се признават в отчета за финансово състояние по справедлива стойност, нетно от преките разходи по транзакцията, а последващо – по амортизируема стойност по метода на ефективната лихва (Приложение 2.11 и 2.12).

2.19. Преценки от определящо значение при прилагане счетоводната политика на дружеството. Ключови приблизителни оценки и предположения с висока несигурност. 
Определяне на справедливите стойности на инвестиционните имоти

Позицията на ръководството е, че добра основа за определяне на справедлива стойност са текущите цени на активен пазар за подобен имот със същото местонахождение и състояние, комбинирани с доходността на лизинговите (наемните) договори. При отсъствието на информация за текущи цени на активен пазар то определя тази стойност на база информация за: а) текущи цени на активен пазар за имоти с различни характеристики, които стойности се коригират за да отразят разликите; б) последни цени на имоти при по-малко активен пазар с корекции, които да отразят промените в икономическите условия от датата на сделките на тези цени до настоящия момент; и  в) прогнози на дисконтирани парични потоци, които да отразяват както условията на лизинговите договори, така и външните условия, като равнищата на наемите за подобни имоти, при подобни условия и качества.  

Също така ръководството е възприело политика да назначава и използва професионалната услуга на независими лицензирани оценители за определяне на справедливите стойности на имотите. Такава експертна оценка е извършена и към 31.12.2009 г. При нея оценителите са приложили следните подходи и оценъчни методи:

· „Метод на приходната стойност” – базира се на приходите, като за основа при направените изчисления е взет предполагаемият трайно реализиран наем за една календарна година; и

· „Метод на чистата (вещната) стойност на активите” – пазарната цена е получена като актуална строителна стойност на имота по цени към датата на оценката.

Справедливата стойност на имотите е определена при комбинация на резултатите постигнати от прилагането на горепосочените два метода с определяща тежест на “метода на подоходната стойност”.


Основните източници за информация, използвани при изчисленията и преценките във връзка с определянето на справедливите стойности са: перспективи за използване на активите, публикувани цени за реализирани сделки на пазарите за недвижими имоти, данни за реализирани или оферирани сделки по покупко - продажба на аналогични активи и др.

Към 30.06.2010 г. дружеството е направило подробен сравнителен анализ на промените в пазарните цени на притежаваните от него имоти и като резултат на наблюдавания общ спад поради установяващата се в страната икономическа и финансова криза и стагнацията на пазара за имоти. Ръководството е обмислило и съществуващите несигурности (следствие на кризата), свързани с прилаганите от него справедливи стойности за приблизителна счетоводна оценка на държаните от дружеството имоти. Неговото решение е да запази прилагания от предходните отчетни периоди оценъчен подход за постигане на последователност, като отчита несигурностите, които биха могли в бъдеще да доведат до други фактически резултати.  
2.20. Данъци върху печалбата


Текущи данъци върху печалбата

Текущите данъци върху печалбата се определят в съответствие с изискванията на българското данъчно законодателство – Закона за корпоративното подоходно облагане. Номиналната данъчна ставка за 2010г. е 10% (2009 г.: 10%).

Като лицензирано дружество със специална инвестиционна цел 
СОФАРМА ИМОТИ АДСИЦ не се облага с корпоративен данък (ЗКПО чл. 175).
3. ПРИХОДИ ОТ НАЕМИ

Приходите от наеми на дружеството са във връзка с предоставени под наем инвестиционни имоти и са в размер на 1403 х. лв. (30.06.2009 г.: 1375 х. лв.). 

Приходите са реализирани изцяло на вътрешен пазар. 

Сключените договори за отдаване на оперативен лизинг са със срок от 3 до 9 години.
Общата сума на бъдещите минимални лизингови плащания (вземания) по неотменими оперативни лизингови договори са: 
	
	30.06.2010 BGN '000
	
	31.12.2009 BGN '000

	
	
	
	

	до 1 година
	            2 609 
	
	            2 629 

	над 1 година и до 3 години
	            3 994 
	
	            2 914 

	над 3 години
	              968 
	
	            1 841 

	Общо
	           7 571 
	
	           7 384 


4. ДРУГИ ДОХОДИ ОТ ДЕЙНОСТТА

	Другите доходи и загуби от дейността включват:
	30.06.2010 BGN '000
	
	30.06.2009 BGN '000

	
	
	
	

	Приходи от продажба на имоти
	301
	
	49

	Балансова стойност на продадени имоти
	-185
	 
	-42

	Печалба от продажба на имоти
	116
	
	7

	Възстановена загуба от обезценка на вземания
	15
	
	                    -   

	Общо
	131
	 
	7


5. РАЗХОДИ ЗА ВЪНШНИ УСЛУГИ

	
	30.06.2010 BGN '000
	
	30.06.2009 BGN '000

	
	
	
	

	Възнаграждение на обслужващото дружество
	108
	
	66

	Одиторски услуги
	
	
	1

	Такси Централен Депозитар, БФБ и КФН и др.
	6
	
	6

	Реклама
	23
	
	10

	Застраховки
	5
	
	5

	Данък недвижими имоти
	37
	
	45

	Такса битови отпадъци
	16
	
	43

	Ремонтни услуги
	7
	
	4

	Режийни разходи имоти
	2
	
	

	Други външни услуги
	7
	
	7

	
	211
	 
	187


6. РАЗХОДИ ЗА ПЕРСОНАЛА

	
	30.06.2010 BGN '000
	
	30.06.2009 BGN '000

	
	
	
	

	Възнаграждения по трудов договор
	2
	
	2

	Възнаграждения на Управителен съвет 
	12
	
	12

	Социални осигуровки 
	1
	
	1

	Общо
	15
	 
	15


7. ФИНАНСОВИ ПРИХОДИ И РАЗХОДИ

	
	30.06.2010 BGN '000
	
	30.06.2009 BGN '000

	
	
	
	

	 Финансови приходи 
	
	
	

	 Приходи от лихви по краткосрочни депозити
	14
	
	1

	Общо:
	14
	 
	1

	
	
	
	

	
	
	
	

	
	
	
	

	
	30.06.2010 BGN '000
	
	30.06.2009 BGN '000

	
	
	
	

	 Финансови разходи
	
	
	

	 Разходи за лихви по получени заеми 
	26
	
	70

	Нетни разлики от промяна на валутни курсове
	4
	
	2

	Общо
	30
	 
	72


Приходите от лихви включват получените лихви по краткосрочни банкови депозити, предоставени с инвестиционна цел.
Разходите за лихви включват:


( Лихви по банкови заеми – 23 хил. лв. (2009 г.: 67 хил. лв.);


( Такси по обслужване на кредити – 3 хил. лв. (2009 г.: 3 хил. лв.);

8. ИНВЕСТИЦИОННИ ИМОТИ
	
	30.06.2010 BGN '000
	
	31.12.2009 BGN '000

	
	
	
	

	Салдо в началото на периода
	         17 030 
	
	         21 766 

	Придобити имоти през годината
	                88 
	
	              507 

	Отписани имоти през годината
	             (185)
	
	               (91)

	Преоценка на имоти
	 
	
	          (5 152)

	Салдо в края на отчетния период
	         16 933 
	
	         17 030 


Инвестиционните имоти на дружеството включват 73 търговски обекта с цел дългосрочното им отдаване под наем (2009 г.: 74 обекта).
От началото на 2010 г. е придобит  1 имот  (2009 г.:  8 имота) и са продадени два  имота   (2009 г.: продаден е един имот, както и част от имот след извършено преустрояване). 

Намеренията на дружеството са всички притежавани обекти да бъдат отдадени под наем.

Оценка от лицензирани оценители

Към 31 декември на всяка отчетна година е правена експертна оценка от независими лицензирани оценители, въз основа на която е определяна балансовата стойност на инвестиционните имоти (Приложение № 2.19). 
9. ИНВЕСТИЦИОННИ ИМОТИ ПОД СТРОИТЕЛСТВО

През 2008 г. Софарма имоти АДСИЦ е закупило земя за строителство на административно-търговски комплекс в София, район Дианабад. Сключен е договор за строителство от 29 септември 2008 г. за срок от 33 месеца и предварителен бюджет на инвестицията 75 млн. лв. Строителните работи по административно-търговския комплекс са започнати през 2008 г. 

За финансиране на инвестицията дружеството е сключило договор за инвестиционен кредит с общ размер 35 млн. евро.

Разходите по строителството на административно-търговския комплекс включват:
	
	30.06.2010 BGN '000
	
	31.12.2009 BGN '000

	
	
	
	

	Салдо в началото на периода
	         23 144 
	
	         11 944 

	Извършени строително-монтажни работи
	            6 869 
	
	          10 277 

	Капитализирани финансови разходи
	              661 
	
	              923 

	Салдо в края на периода
	         30 674 
	
	         23 144 


10. ВЗЕМАНИЯ ОТ СВЪРЗАНИ ПРЕДПРИЯТИЯ

Вземанията от свързани предприятия са от следните дружества:
	
	30.06.2010 BGN '000
	
	31.12.2009 BGN '000

	
	
	
	

	Ес Си Ес Франчайз АД
	157
	
	347

	Телекомплект АД
	11
	
	

	Санита Франчайзинг АД
	76
	
	110

	Общо
	244
	
	457


Вземанията от свързани предприятия са възникнали по повод на сделки за продажби на услуги – наеми и консумативни разходи. Вземанията са в лева, текущи и са безлихвени.

	Вид на вземането
	30.06.2010 BGN '000
	
	31.12.2009 BGN '000

	Наеми
	211
	
	438

	Консумативи и такса битови отпадъци
	33
	
	19

	Общо
	244
	
	457


Съгласно сключените от дружеството наемни договори наемателите дължат месечната наемна цена в рамките на обичаен кредитен период до 30 дни. 

Дружеството прилага същата кредитна политика и спрямо клиентите си – свързани лица. 

Към 30 юни  възрастовата структура на вземанията от свързани предприятия  е както следва:
	
	30.06.2010 BGN '000
	
	31.12.2009 BGN '000

	
	
	
	

	до 60 дни
	11
	
	457

	от 60 до 120  дни  
	29
	
	

	от 120 до 360  дни
	204
	
	

	Общо
	244
	
	457


11. ТЪРГОВСКИ ВЗЕМАНИЯ  

Търговските вземания са възникнали по повод на сделки за продажби на услуги – наеми и консумативни разходи. Вземанията са в лева, текущи и са безлихвени.

	
	30.06.2010
BGN '000
	
	31.12.2009
BGN '000

	
	
	
	

	Вземания от клиенти
	133
	
	117

	Обезценка на несъбираеми вземания
	               (31)
	
	               (46)

	
	102
	
	71

	Предоставени аванси 
	-
	
	4

	Общо
	102
	
	75


	Вземанията от клиенти по видове са както следва:

		
				
		30.06.2010
BGN '000

		31.12.2009
BGN '000


				
	Наеми

	71

		50


	Консумативи и такса битови отпадъци

	31

		21


	Общо

	102

		71



	
	
	
	


Съгласно сключените от дружеството наемни договори наемателите дължат месечната наемна цена в рамките на обичаен кредитен период до 30 дни. 

Дружеството е определило период от 60 дни, след който срок се приема от дружеството, че са налице индикатори за обезценка, които подлежат на специален анализ и оценка за целите на признаване на обезценки, както и това е период, от който се начисляват лихви за забава. 

Към 30 юни 2010г.  възрастовата структура на търговските вземания е както следва:

	
	30.06.2010
BGN '000
	
	31.12.2009
BGN '000

	
	
	
	

	до 30 дни  
	30
	
	6

	от  31 до 60  дни
	11
	
	23

	от  61 до 360 дни
	33
	
	15

	над 360 дни
	28
	
	31

	Общо
	102
	
	75


За просрочени вземания (над 60 дни) в размер на 60 х. лв. е отчетена 50% обезценка през 2009 г в размер на 31 хил. лв.  Дружеството е завело съдебни дела срещу наемодателите и към датата на одобрение на отчета има влезли в сила съдебни решения, които са в полза на Софарма имоти АДСИЦ. 

Движение на коректива за обезценка:

	
	30.06.2010
BGN '000
	
	31.12.2009
BGN '000

	
	
	
	

	Салдо в началото на годината
	46
	
	-

	Отчетена обезценка
	-
	
	46

	Възстановена загуба от обезценка
	               (15)
	
	-

	Салдо в края на годината
	31
	
	46


Дружеството няма определени максимални лимити за вземания от клиенти. Приходите и респективно вземанията са концентрирани в 4 дружества (свързани и несвързани лица), като 71.74% от приходите са реализирани от тях (30.06.2009 г: 70.74%).
12. ДАНЪЦИ ЗА ВЪЗСТАНОВЯВАНЕ

Данъците за възстановяване към 30.06.2010 г. - 547 хил. лв. (31.12.2009 г.: 392 хил. лв.) представляват ДДС за възстановяване за периода м. 05-06.2010 г.

13. ДРУГИ ВЗЕМАНИЯ И ПРЕДПЛАТЕНИ РАЗХОДИ

	
	30.06.2010
BGN '000
	
	31.12.2009
BGN '000

	
	
	
	

	Предплатени застраховки на имоти
	2
	
	3

	Други
	4
	
	5

	Общо
	6
	
	8


14. ПАРИЧНИ СРЕДСТВА И ПАРИЧНИ ЕКВИВАЛЕНТИ

	
	30.06.2010
BGN '000
	
	31.12.2009
BGN '000

	
	
	
	

	Парични средства по разплащателни сметки
	240
	
	660

	Парични средства в каса
	1
	
	1

	Предоставени краткосрочни депозити
	1014
	
	-

	Общо
	1255
	 
	661


Наличните към 30  юни  2010 година парични средства са по сметка на  дружеството в Райфайзенбанк (България) ЕАД – в лева (238 х. лв.) (31.12.2009 : 309х.лв) и по сметка в  Банка Пиреос България АД – в евро (
1 х.лв)  (31.12.2009 – 1х.лв.), в лева  1 хил.лв.  Дружеството има предоставен краткосрочен депозит в размер на 1014 х.лв. (2009г :0х.лв) в  Банка Пиреос България АД.
15. СОБСТВЕН КАПИТАЛ

Основен акционерен капитал

Съдебно регистрираният размер на капитала на СОФАРМА ИМОТИ АДСИЦ към 30.06.2010 г. е в размер на 11 700 хил. лв., разпределен в 11 700 000 бр. поименни безналични акции с номинална стойност един лев за акция (31.12.2009 г.: 11 700 хил. лв.).

Законови резерви (Фонд Резервен) 

Законовите резерви представляват Фонд Резервен по смисъла на Търговския закон и Закона за дружествата със специална инвестиционна цел. Те включват премия от емисия, формирана в резултат на първото увеличение на капитала на дружеството със 150 хил. лв. Увеличението на капитала е извършено през м. юни 2006 г. когато основният капитал от 500 хил. лв. се увеличава на 650 хил. лв. чрез издаването на 150 хил. бр. нови акции.

Дивиденти

Дружеството приключва 2009 г. с финансов резултат – загуба в размер на 
2,760 хил. лв.  След преобразуване по чл. 10 от ЗДСИЦ резултатът, който се явява основа за изчисление на задължителния по закон дивидент е 2,422 хил. лв. Размерът на отчислението от печалбата за 2009г за дивидент е 2,180 хил. лв. (2010г :0х.лв) и е представено на лицевата страна на отчета за всеобхватния доход. Сумата е начислена и е признато задължение за дивиденти в отчета за финансово състояние към 31.12.2009 г. 

	
	30.06.2010 BGN '000
	
	31.12.2009 BGN '000

	
	
	
	

	Средно-претеглен брой акции
	11 700 000
	
	11 700 000

	Нетна печалба/загуба за годината (BGN’000)
	            1 292 
	
	          (2 761)

	Нетна печалба/загуба на акция  (BGN)
	0.11
	
	           (0.24)

	
	
	
	

	
	
	
	

	
	
	
	

	(Загуба) / Доход на акция след задължителен дивидент                                                                                       

	
	
	
	

	
	30.06.2010 BGN '000
	
	31.12.2009 BGN '000

	
	
	
	

	Средно-претеглен брой акции
	11 700 000
	
	11 700 000

	Нетна печалба/загуба за годината (BGN’000)
	            1 292 
	
	          (4 941)

	Нетна печалба/загуба на акция  (BGN)
	0.11
	
	           (0.42)


16. БАНКОВИ ЗАЕМИ

През отчетния период дружеството е ползвало следните банкови кредити:

	Видове кредити (по предмета на финансирането):
	       30.06.2010
	
	       30.06.2010
	
	       31.12.2009
	
	       31.12.2009

	
	BGN '000
	
	BGN '000
	
	BGN '000
	
	BGN '000

	
	номинална
	
	амортизируема
	
	номинална
	
	амортизируема

	
	
	
	
	
	
	
	

	Кредит за капиталови инвестиции
	          22 981 
	
	             22 746 
	
	        15 750 
	
	             15 490 

	Кредит за оборотни средства
	               805 
	
	                 800 
	
	             427 
	
	                  421 

	Общо
	         23 786 
	
	           23 546 
	
	       16 177 
	
	            15 911 


Кредит за оборотни средства

Банков кредит за финансиране до 100% на дължими ДДС плащания свързани с проекта за изграждане на административно-търговски комплекс от Банка Пиреос България АД. Кредитният лимит е 2 млн. евро за срок от 42 месеца с многократно усвояване.  

Обезпечения по кредита са:

· ипотека на земята, върху която се изгражда административно-търговски комплекс;  

· особен залог върху вземания по ДДС.

Инвестиционен кредит

Кредит за финансиране до 63% на инвестиционния бюджет на Проект за изграждане и пускане в експлоатация на административно-търговски комплекс. Кредитодател е Банка Пиреос България АД. Инвестиционният кредит е на стойност 35 млн. евро и се сключва за срок от 10 г. Софарма имоти АДСИЦ може да ползва гратисен период от 33 месеца съгласно погасителен план. 

Усвояването на кредита е чрез финансиране на извършените строително-монтажни работи до достигане на етап “въвеждане в експлоатация“ на проекта.

Обезпечения за инвестиционния кредит са:

· ипотека на земята, върху която се изгражда административно-търговски комплекс; 

· особен залог върху бъдещи вземания по договори за отдаване под наем, авансови плащания и доходи от комплекса; 

· прехвърляне в полза на банката на всички издадени банкови гаранции и застрахователни полици по проекта. 

Към 30.06.2010 г. в Софарма имоти АДСИЦ размерът на обезпечението по банковите заеми е:

• имот под строителство – 30 674 х. лв.;

• вземания за ДДС за възстановяване – 547 хил. лв.;

• парични средства по банкови сметки в размер на 1 255 хил. лв.;

Към 30.06.2010 г. средствата и по двата предоставени кредити не са усвоени изцяло. 

Дружеството има задължение по договора за инвестиционен кредит да поддържа следните показатели към края на всеки шестмесечен период:

- коефициентът на обсъждане на дълга или DSCR да не е по-малък от 1.1.;

- коефициентът на покритие на дълга или LTV да не е повече от 70%. 

Първият шестмесечен период започва да тече от датата на получаване на разрешение за ползване на проекта. 

	Падежната структура на кредитите по остатъчен матуритет  е:  

	
	
	
	
	

	
	30.6.2010
	
	31.12.2009
	

	
	BGN '000
	
	BGN '000
	

	
	
	
	
	

	Сума на дължимите до 1 година
	750
	
	                 421 
	

	Сума на дължимите от 1-3 години
	          10 556 
	
	              7 359 
	

	Сума на дължимите над 3 години
	          12 240 
	
	              8 131 
	

	Общо
	         23 546 
	
	           15 911 
	


Всички предоставени банкови кредити са в евро.
Ефективните усреднени лихвени проценти по видове кредити  са:

	
	2010
	
	2009

	
	BGN '000
	
	BGN '000

	
	
	
	

	Кредит за  капиталови инвестиции  

	от 3 м  EURIBOR + 3.33%

до 3 м EURIBOR + 6,92%

  
	
	от 3 м  EURIBOR + 3,22%

до 3 м EURIBOR + 6,82%

  

	Кредит за оборотни средства 

          
	от 1 м  EURIBOR + 2.15% 

до 1 м EURIBOR +6,43%
  
	
	от 1 м  EURIBOR + 2,04% 

до 1 м EURIBOR +6,24%
  


Неусвоените договорени кредитни суми към 30 юни са:

	
	30.06.2010 BGN '000
	
	31.12.2009 BGN '000

	
	
	
	

	С променлив процент:
	
	
	

	- до една година, в EUR
	1 588
	
	1 781

	- над една година, в EUR
	23 250
	
	26 948

	Общо
	24 838
	
	28 729


Дължимите по договорите за кредит главници и лихви се усвояват и погасяват от дружеството съгласно договорените планове и падежи. Просрочени суми няма. 
17. ЗАДЪЛЖЕНИЯ КЪМ СВЪРЗАНИ ПРЕДПРИЯТИЯ 

	Задълженията към свързани предприятия включват:
	30.06.2010 BGN '000
	
	31.12.2009 BGN '000

	
	
	
	

	Задължения към дружества - основни акционери
	1 768
	
	2 238

	Задължения към дружества под общ контрол
	-
	
	90

	Общо
	1 768
	 
	2 328


Задълженията към свързани предприятия  по видове са както следва: 

	Вид задължение
	30.06.2010 BGN '000
	
	31.12.2009 BGN '000

	
	
	
	

	Задължения за доставки на активи в процес на изграждане
	1 649
	
	2 090

	Задължения за доставка на услуги
	108
	
	133

	Задължения по покупки на инвестиционни имоти
	
	
	90

	Префактурирани консумативи и разходи имоти
	11
	
	15

	Общо
	1 768
	 
	2 328


Задълженията към свързани предприятия са левови, текущи и са по повод на сделки за доставка на услуги, активи и префактурирани консумативи имоти. Задълженията са безлихвени. Обичайният среден кредитен период за погасяване на задълженията на дружеството, за който не се дължи и лихва е 60 дни.

18. ТЪРГОВСКИ ЗАДЪЛЖЕНИЯ 

Задълженията към доставчици в размер на 4 х.лв. (31.12.2009 – 33 х.лв) са текущи, левови и са към български контрагенти за доставки на услуги. Обичайният среден кредитен период за погасяване на задълженията на дружеството, за който не се дължи лихва е 30 дни.

19. ДРУГИ ТЕКУЩИ ЗАДЪЛЖЕНИЯ

	
	30.06.2010 BGN '000
	
	31.12.2009 BGN '000

	
	
	
	

	Задължения към персонала и социалното осигуряване
	2
	
	2

	Други 
	8
	
	2

	Общо:
	10
	
	4


Задълженията към персонала и социалното осигуряване съдържат текущи задължения за възнаграждение на членовете на Съвета на директорите и на персонала. Към 30.06.2010 г. няма неизползвани компенсируеми отпуски за предходни години.
20.  СЕГМЕНТНО ОТЧИТАНЕ 

Приходите, разходите, печалбата, активите и пасивите на оперативните сегменти на Софарма имоти АДСИЦ са представени по-долу, равнени спрямо съответните показатели от финансовия отчет:
Сегментни активи

	Оперативни сегменти
	Текущи активи 
	Нетекущи активи 
	Общо активи 

	
	30.6.2010
	31.12.2009
	30.6.2010
	31.12.2009
	30.6.2010
	31.12.2009

	
	BGN'000
	BGN'000
	BGN'000
	BGN'000
	BGN'000
	BGN'000

	
	
	
	         
	         
	         
	         

	Имоти отдадени под наем за търговски обекти
	              332    
	              532    
	         20 268    
	         18 332    
	         20 600    
	         18 864    

	
	
	                  
	
	            
	
	            

	Имоти отдадени под наем за офисни и административни нужди
	                14    
	                -      
	         27 339    
	         21 842    
	         27 353    
	         21 842    

	
	
	
	
	
	
	               

	Общи на ниво предприятие
	           1 808    
	              711    
	                 -      
	                 -      
	           1 808    
	              711    

	Общо 
	         2 154    
	         1 243    
	       47 607    
	       40 174    
	       49 761    
	       41 417    


В нетекущите активи по сегменти са отчетени всички инвестиционни имоти, вкл. и инвестиционните имоти в процес на строителство. Текущите активи  са вземания, възникнали по повод на сделки за продажби на услуги – наеми и консумативни разходи. Неразпределените активи представляват данъци за възстановяване и други текущи активи. 

Сегментни задължения и инвестиции
	Оперативни сегменти
	Сегментен дълг 
	Инвестиции

	
	30.6.2010
	31.12.2009
	30.6.2010
	31.12.2009

	
	BGN'000
	BGN'000
	BGN'000
	BGN'000

	
	
	                 
	              
	          

	Имоти отдадени под наем за търговски обекти
	           6 838    
	           4 864    
	           2 121    
	           3 531    

	
	
	                  
	
	                   

	Имоти отдадени под наем за офисни и административни нужди
	         18 488    
	         13 141    
	           5 497    
	           8 176    

	
	
	           
	
	

	Общи на ниво предприятие
	           2 182    
	           2 451    
	                 -      
	                 -      

	Общо 
	       27 508    
	       20 456    
	          7 618    
	       11 707    


Сегментният дълг включва  задължения към доставчици в страната по поддръжката и експлоатацията на имотите и по доставка на активи в процес на изграждане.

Неразпределените пасиви включват задълженията за дивиденти, както и задължения за извършени услуги по администрирането и управлението на дружеството. 
Инвестициите представляват извършените през годината капиталови разходи по инвестиционни имоти в сегмента.
Сегментни приходи

	Оперативни сегменти
	Приходи от наеми
	Други доходи, нетно

	
	30.6.2010
	30.6.2009
	30.6.2010
	31.12.2009

	
	BGN'000
	BGN'000
	BGN'000
	BGN'000

	
	          
	         
	               
	

	Имоти отдадени под наем за търговски обекти
	984
	927
	131
	7

	
	
	                
	
	

	Имоти отдадени под наем за офисни и административни нужди
	                 419 
	                 448 
	                     - 
	                     - 

	Общо
	           1 403    
	           1 375    
	              131    
	                  7    


Приходите от оперативни сегменти се наблюдават по местоположение на обекта, и респективно по клиенти. През 2010г. и 2009г. няма извършени междусегментни продажби и трансфери. 
Сегментни разходи и резултати

	
	Разходи по поддръжка на инвестиционните имоти
	(Загуба) / печалба преди финансови приходи и разходи и дивидент

	
	30.6.2010
	30.6.2009
	30.6.2010
	30.6.2009

	
	BGN'000
	BGN'000
	BGN'000
	BGN'000

	
	
	
	
	

	Имоти отдадени под наем за търговски обекти
	                 (43)
	                 (54)
	1 072 
	                 880 

	
	
	
	
	

	Имоти отдадени под наем за офисни и административни нужди
	                 (10)
	                 (18)
	 409 
	                 430 

	
	
	
	
	

	Общи на ниво предприятие
	               (173)
	               (130)
	 (173)
	               (130)

	Общо
	               (226)
	               (202)
	              1 308 
	              1 180 


Общите на ниво предприятие разходи включват  разходите за управление и администриране на дружеството.

Сегментни финансови разходи и приходи

	Оперативни сегменти
	Финансови приходи и разходи 

	
	30.6.2010
	30.6.2009

	
	BGN'000
	BGN'000

	
	
	

	Имоти отдадени под наем за търговски обекти
	                   (8)
	                 (19)

	Имоти отдадени под наем за офисни и административни нужди
	                 (22)
	                 (53)

	Общи на ниво предприятие
	                   14 
	                     1 

	Общо
	                 (16)
	                 (71)


21. УПРАВЛЕНИЕ НА ФИНАНСОВИЯ РИСК

В хода на обичайната си дейност дружеството може да бъде изложено на различни финансови рискове, най-важните от които са: пазарен риск (включващ валутен риск, риск от промяна на справедливата стойност и ценови риск), кредитен риск, ликвиден риск и риск на лихвено-обвързани парични потоци. Общото управление на риска е фокусирано върху трудностите на прогнозиране на финансовите пазари и за постигане минимизиране на потенциалните отрицателни ефекти, които могат да се отразят върху финансовите резултати и състояние на дружеството. Текущо финансовите рискове се  идентифицират, измерват и наблюдават с помощта на различни контролни механизми, въведени, за да се определят адекватни цени на продуктите на дружеството и  на привлечения от него заемен капитал, както и да се оценят адекватно пазарните обстоятелства на правените от него инвестиции и формите на поддържане на свободните ликвидни средства, без  да се допуска  неоправдана концентрация на даден риск.

Управлението на риска се осъществява текущо под прякото ръководство на изпълнителния директор и финансовите експерти в обслужващото Софарма имоти  дружество. То се изпълнява съгласно политиката, определена от Съвета на директорите, който е разработил основните принципи на общото управление на финансовия риск, на базата на които са разработени конкретните  процедури за управление на отделните специфични рискове, като валутен, ценови, лихвен, кредитен и ликвиден, и за риска при използването основно на недеривативни инструменти.

Валутен риск

Дружеството не е изложено на значителен валутен риск, защото всички негови операции и сделки  са деноминирани в български лева и/или евро, доколкото последното е с фиксиран курс спрямо лева по закон.


Ценови риск

Дружеството e изложено на риск от промени в пазарните цени на инвестиционни имоти и на цените на самите наеми. Дружеството периодично прави преглед на пазарните цени, по които предлага услугите си, спрямо общите ценови равнища в страната, за да може при необходимост да се извършат плавно и постепенно корекции на тези цени. При отдаването под наем на имотите се стреми да сключва дългосрочни договори с благоприятни за бизнеса на дружеството клаузи. Клиентите (наемателите) се проучват внимателно от гледна точка на надеждност при събиране на вземанията. Извършва се предварително проучване на дружеството, желаещо да сключи договор за оперативен лизинг, по отношение на свързаност и задлъжнялост, съдебна регистрация и регистрация по БУЛСТАТ. 

Дружеството не е изложено на пазарен риск, произтичащ от операции с финансови инструменти.

Кредитен риск


При осъществяване на своята дейност дружеството е изложено на кредитен риск, който е свързан с риска някой от контрагентите му да не бъде в състояние да изпълни изцяло и в обичайно предвидените срокове задълженията си към него.

Финансовите активи на дружеството са концентрирани в две групи: парични средства (депозити) и вземания от клиенти.

Паричните средства в дружеството се влагат в първокласна банка, с висока репутация и стабилна ликвидност, което значително ограничава риска.

По отношение на клиентите, политиката на дружеството е да извършва продажбите си при условията на строго лимитирани срокове на плащане. Събираемостта и концентрацията на вземанията се контролират текущо , съгласно установената политика на дружеството и при индикатори за проблем – се прави контакт със съответния клиент за определяне на мерки за лимитиране на риска от загуби. 

Ликвиден  риск


Ликвидният риск се изразява в негативната ситуация дружеството да не бъде в състояние да посрещне безусловно всички свои задължения съгласно техния падеж. То провежда консервативна политика по управление на ликвидността, чрез която постоянно поддържа оптимален ликвиден запас парични средства, добра способност на финансиране на стопанската си дейност, включително чрез осигуряване на адекватни кредитни ресурси и улеснения, постоянно контролно наблюдение на фактическите и прогнозни парични потоци по периоди напред и поддържане на равновесие между матуритетните граници на активите и пасивите на дружеството. 

Допълнително, дружеството има сключени договори за инвестиционен заем и заем на оборотни средства за финансиране на оперативната си дейност (Приложение № 16). Общият кредитен лимит за привлечени средства към 30.06.2010 г., с който дружеството може да разполага в дейността си, е в размер на 48 579 хил. лв. (31.12.2009 г.: 56 189.лв).

Дружеството управлява ликвидността на активите и пасивите си чрез текущ анализ и наблюдение на структурата и динамиката на измененията им, и чрез прогнозиране на бъдещите входящи и изходящи парични потоци и факторите за негативни ефекти върху тях.
Матуритетен анализ 

По-долу са представени финансовите недеривативни активи и пасиви на дружеството към датата на финансовия отчет, групирани по остатъчен матуритет, определен спрямо договорения матуритет и парични потоци. Таблицата е изготвена на база недисконтирани парични потоци и най-ранна дата, на която вземането, респ. задължението е станало изискуемо. Сумите включват главници и лихви.

	30 юни 2010 г.
	
	на виждане
	
	до 1 м.
	
	 2-6  м.
	
	1 - 3 г.
	
	над 3 г.
	
	Общо

	
	
	BGN’000
	
	BGN’000
	
	BGN’000
	
	BGN’000
	
	BGN’000
	
	BGN’000

	Финансови активи
	
	
	
	
	
	
	
	
	
	
	
	

	Вземания от свързани предприятия
	
	
	
	            244 
	
	
	
	
	
	
	
	             244 

	Търговски вземания
	
	                3 
	
	              99 
	
	
	
	
	
	
	
	             102 

	Парични средства и парични еквиваленти
	
	            241 
	
	
	
	         1 014 
	
	
	
	
	
	         1 255 

	Общо 
	
	           244 
	
	           343 
	
	        1 014 
	
	               -   
	
	                -   
	
	         1 601 

	
	
	 
	
	 
	
	 
	
	 
	
	 
	
	 

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	Финансови пасиви
	
	
	
	
	
	
	
	
	
	
	
	

	Банкови заеми
	
	
	
	
	
	            850 
	
	        10 664 
	
	         12 272 
	
	       23 786 

	Дивиденти
	
	
	
	         2 180 
	
	
	
	
	
	
	
	         2 180 

	Задължения към свързани лица
	
	
	
	         1 768 
	
	
	
	
	
	
	
	         1 768 

	Търговски задължения
	
	
	
	                4 
	
	
	
	
	
	
	
	                 4 

	Общо
	
	               -   
	
	        3 952 
	
	           850 
	
	      10 664 
	
	       12 272 
	
	       27 738 

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	31 декември 2009 г.
	
	на виждане
	
	до 1 м.
	
	 2-6  м.
	
	1 - 3 г.
	
	над 3 г.
	
	Общо

	
	
	BGN’000
	
	BGN’000
	
	BGN’000
	
	BGN’000
	
	BGN’000
	
	BGN’000

	Финансови активи
	
	
	
	
	
	
	
	
	
	
	
	

	Вземания от свързани предприятия
	
	 - 
	
	            457 
	
	 - 
	
	 - 
	
	 - 
	
	             457 

	Търговски вземания
	
	                6 
	
	              65 
	
	 - 
	
	 - 
	
	 - 
	
	               71 

	Парични средства и парични еквиваленти
	
	            311 
	
	 - 
	
	 - 
	
	 - 
	
	 - 
	
	             311 

	Общо 
	
	           317 
	
	           522 
	
	 - 
	
	 - 
	
	 - 
	
	             839 

	
	
	 
	
	 
	
	 
	
	 
	
	 
	
	 

	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	

	Финансови пасиви
	
	
	
	
	
	
	
	
	
	
	
	

	Банкови заеми
	
	 - 
	
	            392 
	
	              37 
	
	          1 369 
	
	         14 379 
	
	       16 177 

	Дивиденти
	
	 - 
	
	 - 
	
	         2 180 
	
	 - 
	
	 - 
	
	         2 180 

	Задължения към свързани лица
	
	 - 
	
	         2 328 
	
	 - 
	
	 - 
	
	 - 
	
	         2 328 

	Търговски задължения
	
	 - 
	
	              33 
	
	 - 
	
	 - 
	
	 - 
	
	               33 

	Общо
	
	 - 
	
	        2 753 
	
	        2 217 
	
	        1 369 
	
	       14 379 
	
	       20 718 


На реда банкови заеми в матуритетния анализ на финансовите пасиви към 30 юни задълженията са посочени на база съществуващата структура на пасивите (главница и лихва) към датата на баланса. Не са включени очакваните през следващите периоди усвоявания по разрешените заеми и бъдещите лихви, т.е. не са взети предвид очакваните прогнозни парични потоци.
Риск на лихвено-обвързаните паричните потоци 

Като цяло дружеството няма значителна част лихвоносни активи, с изключение на предоставени инвестиции в краткосрочни банкови депозити. Затова приходите и оперативните парични потоци  са в голяма степен независими от промените в пазарните лихвени равнища. Лихвоносните активи (депозити в банки) са с фиксиран лихвен процент, който се запазва непроменен до падежа на съответния депозит. Доколкото депозитите са краткосрочни, рискът от негативни промени в лихвените равнища е лимитиран. 

Същевременно дружеството е изложено на лихвен риск от своите дългосрочни и краткосрочни банкови заеми. Те са с променлив  лихвен процент, който поставя в зависимост от лихвен риск паричните му потоци. Ръководството наблюдава текущо тенденциите в промените на лихвените равнища, за да може навреме да предприеме адекватни стъпки за промяна на договореностите с банката-кредитор.    

Дружеството не е изложено на лихвен риск от своите краткосрочни задължения, защото те са обичайно търговски и безлихвени.
	30 юни 2010 г.
	
	безлихвени
	
	с фиксиран лихвен %
	
	с плаващ лихвен %
	
	Общо

	
	
	хил.лв.
	
	хил.лв.
	
	хил.лв.
	
	 хил.лв. 

	
	
	
	
	
	
	
	
	

	Финансови активи
	
	
	
	
	
	
	
	

	Вземания от свързани предприятия
	
	           244 
	
	
	
	
	
	         244 

	Търговски вземания
	
	                102 
	
	
	
	
	
	         102 

	Парични средства и еквиваленти
	
	                    1 
	
	              1 254 
	
	
	
	      1 255 

	Общо
	
	               347 
	
	             1 254 
	
	                 -   
	
	          1 601 

	
	
	
	
	
	
	
	
	

	Финансови пасиви
	
	
	
	
	
	
	
	

	Банкови заеми
	
	
	
	
	
	         23 546 
	
	        23 546 

	Дивидент
	
	             2 180 
	
	
	
	
	
	          2 180 

	Задължения към свързани предприятия
	
	             1 768 
	
	
	
	
	
	          1 768 

	Търговски задължения
	
	                    4 
	
	
	
	
	
	                  4 

	Общо
	
	            3 952 
	
	                    -   
	
	       23 546 
	
	        27 498 

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	31 декември 2009 г.
	
	безлихвени
	
	с фиксиран лихвен %
	
	с плаващ лихвен %
	
	Общо

	
	
	хил.лв.
	
	хил.лв.
	
	хил.лв.
	
	 хил.лв. 

	
	
	
	
	
	
	
	
	

	Финансови активи
	
	
	
	
	
	
	
	

	Вземания от свързани предприятия
	
	                457 
	
	 - 
	
	 - 
	
	             457 

	Търговски вземания
	
	                  71 
	
	 - 
	
	 - 
	
	                71 

	Парични средства и еквиваленти
	
	                    1 
	
	                 310 
	
	 - 
	
	             311 

	Общо
	
	               529 
	
	                310 
	
	 - 
	
	             839 

	
	
	
	
	
	
	
	
	

	Финансови пасиви
	
	
	
	
	
	
	
	

	Банкови заеми
	
	 - 
	
	 - 
	
	         15 911 
	
	        15 911 

	Дивидент
	
	             2 180 
	
	 - 
	
	 - 
	
	          2 180 

	Задължения към свързани предприятия
	
	             2 328 
	
	 - 
	
	 - 
	
	          2 328 

	Търговски задължения
	
	                  33 
	
	 - 
	
	 - 
	
	                33 

	Общо
	
	            4 541 
	
	 - 
	
	       15 911 
	
	        20 452 


Ръководството на дружеството текущо наблюдава промените в лихвените равнища на банковия пазар, анализира неговата експозиция спрямо промените в лихвените равнища, оценява лихвения риск и търси своевременни мерки за неговото балансиране. Симулират се различни сценарии на рефинансиране, подновяване на съществуващи позиции, алтернативно финансиране и хеджиращи инструменти. На база тези сценарии се измерва и ефектът върху финансовия резултат и собствения капитал при промяна с определени пунктове или % на лихвения процент. Изчисленията се правят за значителните лихвоносни позиции.

Всички заеми на дружеството са в евро, което е стабилна и надеждна валута, спрямо която българският лев е фиксиран  (Закон за БНБ).
Усреднените лихвени проценти по значителните лихвоносни активи и пасиви са оповестени в Приложение № 16. 

Управление на капиталовия риск

С управлението на капитала дружеството цели да създава и поддържа  възможности то да продължи да функционира като действащо предприятие и да  осигурява съответната възвръщаемост на инвестираните средства на акционерите,  стопански ползи на другите заинтересовани лица и участници в неговия бизнес, както и да поддържа оптимална капиталова структура, за да се редуцират разходите по поддържане на капитала.

Дружеството текущо наблюдава осигуреността и структурата на капитала на база съотношението на задлъжнялост. Това съотношение се изчислява между нетния дългов капитал към общата сума на ангажирания капитал. Нетният дългов капитал се определя като разлика между всички привлечени заемни средства (краткосрочни и дългосрочни), така както са посочени в отчета за финансово състояние, и паричните средства и парични еквиваленти. Общата сума на ангажирания капитал е равна на собствения капитал и нетния дългов капитал.
В таблицата по-долу са представени съотношенията на задлъжнялост на база структурата на капитала към края на отчетния период:

	
	30.06.2010 BGN '000
	
	31.12.2009 BGN '000

	
	 
	
	 

	Общо дългов капитал, т.ч.: 
	        23 546 
	
	        15 911 

	    Банкови заеми
	        23 546 
	
	        15 911 

	    Заеми от свързани предприятия  
	
	
	

	
	
	
	

	Намален с паричните средства и парични еквиваленти 
	          (1 255)
	 
	             (311)

	Нетен дългов капитал
	        22 291 
	
	15600

	
	
	
	

	Общо собствен капитал
	        22 253 
	
	        20 961 

	Общо капитал
	        44 544 
	 
	        36 561 

	Съотношение на задлъжнялост
	50.04%
	
	42.67%


През 2008 г. дружеството сключва договор за дългосрочен инвестиционен банков заем и заем за оборотни средства. През текущия период с разрастването на строителството усвоената главница по заема е нарастнала, поради което е отчетена посочената степен на задлъжнялост. Тенденцията на нарастване на задлъжнялостта ще се запази и през следващите години.  

Сумите, участващи в изчислението по-горе, са оповестени в Приложения № 14, 15, 16.

Справедливи стойности

Справедливата стойност най-общо представлява сумата, за която един актив може да бъде разменен или едно задължение да бъде изплатено при нормални условия на сделката между независими, желаещи и информирани контрагенти. Политиката на дружеството е да оповестява във финансовите си отчети справедливата стойност на финансовите активи и пасиви, най-вече за които съществуват котировки на пазарни цени. 

Справедливата стойност на финансовите инструменти, които не се търгуват на активни пазари се определя чрез оценъчни методи, които се базират на различни оценъчни техники и предположения на ръководството, направени на база пазарните условия към датата на отчета за финансово състояние. 

Концепцията за справедливата стойност предполага реализиране на финансови инструменти чрез продажба. В повечето случаи, обаче, особено по отношение на търговските вземания и задължения, както и банковите депозити, дружеството очаква да реализира тези финансови активи/пасиви и  чрез тяхното цялостно обратно изплащане или респ. погасяване във времето. 

Също така финансовите активи и част от пасивите са краткосрочни по своята същност и тяхната балансова стойност се приема, че е близка до справедливата им стойност на датата на отчета за финансово състояние . 

Все още не съществува достатъчно разработен пазар, със стабилност и ликвидност за покупки и продажби на някои финансови активи и пасиви, поради което за тях няма достатъчно и надеждни котировки на пазарни цени, което е допълнително усложнено на настоящия етап от настъпващата финансова криза в страната. 

Ръководството на дружеството  счита, че при съществуващите обстоятелства представените в отчета за финансово състояние оценки на финансовите активи и пасиви са възможно най-надеждни, адекватни и достоверни за целите на финансовата отчетност.

Анализът на чувствителността на дружеството спрямо промените в справедливите стойности на инвестиционните имоти, държани от него, е направен на база състоянието и структурата на притежаваните имоти към края на отчетния период. 

Ефекти при промяна на цените с 5% и 15% увеличение: 

	
	
	     30.06.2010
	
	     31.12.2009
	

	Увеличение с 5%
	
	        BGN’000
	
	        BGN’000
	

	Увеличение на печалбата за годината
	
	847
	
	851
	

	Увеличение на собствения капитал
	
	847
	
	851
	

	
	
	
	
	
	

	Увеличение с 15%
	
	
	
	
	

	Увеличение на печалбата за годината
	
	2,540
	
	2,554
	

	Увеличение на собствения капитал
	
	2,540
	
	2,554
	


При намаление с 5 % и 15% крайният ефект върху печалбата на дружеството и компонентите на собствения капитал би бил равен и реципрочен на посочения по-горе при увеличението.

22. СДЕЛКИ СЪС СВЪРЗАНИ ЛИЦА

Свързани лица на дружеството са както следва:

	Свързани лица
	Вид на свързаност

	Донев Инвестмънтс Холдинг АД
	Дружество-основен акционер

	Телекомлект АД
	Дружество-основен акционер

	Венцислав Стоев
	Основен акционер

	Огнян Донев
	Основен акционер

	Санита Франчайзинг АД
	Дружество под общ контрол

	Ес Си ЕС Франчайз АД
	Дружество под общ контрол

	Групата Софарма
	Дружество под общ контрол

	Калиман РТ АД
	Дружество под общ контрол

	ДОХ Група
	Дружество под общ контрол


Сделките на дружеството със свързани лица са представени по-долу: 
	Доставки от свързани лица:
	30.06.2010 BGN '000
	
	31.12.2009 BGN '000

	
	
	
	

	Доставки на инвестиционни имоти от:
	
	
	

	Дружества - основни акционери
	
	
	

	Дружества под общ контрол
	80
	
	420

	
	80
	 
	420

	Доставки на услуги от:
	
	
	

	Дружества - основни акционери
	109
	
	337

	Дружества под общ контрол
	
	
	

	
	109
	 
	337

	Доставки на активи в процес на изграждане
	
	
	

	Дружества - основни акционери
	            6 789 
	
	10 243

	Дружества под общ контрол
	
	
	

	
	           6 789 
	 
	10 243

	Префактурирани консумативи на имоти от:
	
	
	

	Дружества - основни акционери
	
	
	15

	Дружества под общ контрол
	2
	
	17

	
	2
	 
	32

	
	
	
	

	Общо 
	           6 980 
	 
	11 032

	
	
	
	

	
	
	
	

	
	
	
	

	Продажби на свързани лица
	30.06.2010 BGN '000
	
	31.12.2009 BGN '000

	
	
	
	

	Приходи от наеми от:
	
	
	

	Дружества - основни акционери
	18
	
	35

	Дружества под общ контрол
	503
	
	            1 248 

	
	521
	 
	           1 283 

	Префактурирани консумативи на наематели
	
	
	

	Дружества - основни акционери
	1
	
	4

	Дружества под общ контрол
	42
	
	75

	
	43
	 
	79

	
	
	
	

	Общо 
	564
	 
	           1 362 


Вземанията и задълженията на дружеството със свързаните лица към 31 декември са оповестени съответно в Приложения № 10 и 17+.
Ключов управленски персонал

Съставът на ключовия управленски персонал е оповестен в Приложение №1.1. Размерът на възнагражденията на управленския персонал за 2010 г. е 12 хил. лв. (2009 г.: 24 хил. лв.).

23. СЪБИТИЯ НАСТЪПИЛИ СЛЕД КРАЯ НА ОТЧЕТНИЯ ПЕРИОД

На 12.07.2010 г. Софарма имоти  АДСИЦ сключи предварителен договор за покупко-продажба на Аптека,  находяща се в гр. София, ул. „Трапезица” № 2, състояща се от ветробран, приемно помещение, асистентско помещение, бокс за дестилирана вода, коридор, помещение за приемане на стока, стълбище, кабинет на управителя, сървър, преддверие, тоалетна с умивалня, със застроена площ от 113,93 кв.м. и разгъната застроена площ от 130,20 кв.м.

